Diari Oficial de la Generalitat Valenciana


Sumari del DOGV 7791, del 26-05-2016 (2016/3756)

DECRET 60/2016, de 20 de maig, del Consell, de renovació, separació i nomenament en les vocalies dels consells d'administració de les autoritats portuàries d'Alacant, Castelló i València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/3756


Data del document
:   20-05-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * València
    * Alacant
    * instal·lació portuària

DECRET 60/2016, de 20 de maig, del Consell, de renovació, separació i nomenament en les vocalies dels consells d'administració de les autoritats portuàries d'Alacant, Castelló i València. [2016/3756]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que els esmentats consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'apartat 2 de l'article 30 del mencionat Text Refós estableix que la designació de les vocalies haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació dels membres de les vocalies del consell d'administració serà acordada per l'òrgan competent de la comunitat autònoma, a proposta de les organitzacions, organismes i entitats a les què representen.  
En l'àmbit de la Comunitat Valenciana aquesta competència correspon al Consell, segons disposa l'article 17.b) de la Llei 5/1983, de 30 de desembre, del Consell.  
Mitjançant el Decret 72/2012, de 18 de maig, del Consell, pel qual cessen i es nomenen vocals dels consells d'administració de les autoritats portuàries d'Alacant, Castelló i València, es va designar José Miguel Lubián García, Ana María García López i Ignacio Arrondo Perales, vocals, respectivament, dels consells d'administració de les autoritats portuàries de Castelló, Alacant i València, en representació de l'Administració de l'Estat; i estant pròxim el venciment del termini legal d'aquestes designacions la Presidència de l'organisme públic Ports de l'Estat ha instat la seua renovació.  
  
Així mateix, per Decret 8/2013, d'11 de gener, del Consell, pel qual cessa i es nomena un vocal del Consell d'Administració de l'Autoritat Portuària d'Alacant, es va nomenar Moisés Jiménez Mañas, en representació de les organitzacions empresarials; el cessament i substitució del qual per Francisco Gómez Andreu ha proposat la Confederació Empresarial de la Província d'Alacant (COEPA).  
Per tot això, de conformitat amb el que establixen els articles 17.b), 18.f), 28.c), 31 i 33 de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori, amb la deliberació prèvia del Consell en la reunió del dia 20 de maig de 2016,  
  
DECRETE  
  
Article 1  
1. Renovar José Miguel Lubián García com a vocal del Consell d'Administració de l'Autoritat Portuària de Castelló, en representació de l'Administració General de l'Estat.  
2. Renovar Ana María García López com a vocal del Consell d'Administració de l'Autoritat Portuària d'Alacant, en representació de l'Administració General de l'Estat.  
3. Renovar Ignacio Arrondo Perals com a vocal del Consell d'Administració de l'Autoritat Portuària de València, en representació de l'Administració General de l'Estat.  
  
Article 2  
Cessar Moisés Jiménez Mañas com a vocal del Consell d'Administració de l'Autoritat Portuària d'Alacant, en representació de les organitzacions empresarials.  
  
Article 3  
Nomenar Francisco Gómez Andreu com a vocal del Consell d'Administració de l'Autoritat Portuària d'Alacant, en representació de les organitzacions empresarials.  
DISPOSICIÓ FINAL ÚNICA  
  
1. Allò que disposen els articles 1 i 2 d'aquest decret tindrà efectes des del dia que es publique en el Diari Oficial de la Comunitat Valenciana.  
2. Allò que disposa l'artícle 3 d'aquest decret tindrà efectes des de l'endemà de la publicació en el Diari Oficial de la Comunitat Valenciana.  
  
València, 20 de maig de 2016  
  
El president de la generalitat,  
XIMO PUIG I FERRER  
  
La consellera d'Habitatge, Obres Públiques  
i Vertebració del Territori,  
MARÍA JOSÉ SALVADOR RUBERT